
PATVIRTINTA





Šakių rajono savivaldybės administracijos 





direktoriaus 2014 m. sausio 30 d.




įsakymu Nr. AT-92
ŠAKIŲ RAJONO SAVIVALDYBĖS NUOLATINĖS NUOSTOLIŲ, PATIRTŲ GYVŪNŲ SAVININKŲ VYKDANT GYVŪNŲ UŽKREČIAMŲJŲ LIGŲ ŽIDINIŲ LIKVIDAVIMO IR ŠIŲ LIGŲ PREVENCIJOS PRIEMONES, ĮVERTINIMO KOMISIJOS NUOSTATAI

I. BENDROSIOS NUOSTATOS


1. Šakių rajono savivaldybės nuolatinės nuostolių, patirtų gyvūnų savininkų vykdant gyvūnų užkrečiamųjų ligų židinių likvidavimo ir šių ligų prevencijos priemones, įvertinimo komisijos (toliau – Komisijos) nuostatai nustato Komisijos funkcijas, teises, atsakomybę ir darbo organizavimo tvarką.


2. Komisija vadovaujasi Lietuvos Respublikos įstatymais, poįstatyminiais teisės aktais, Lietuvos Respublikos Vyriausybės 2006 m. spalio 11 d. nutarimu Nr. 987 „Dėl valstybės institucijų, savivaldybių ir kitų juridinių asmenų, atsakingų už Europos žemės ūkio garantijų fondo priemonių įgyvendinimą, paskyrimo“ (Žin., 2006, Nr. 110-4171), Lietuvos Respublikos žemės ūkio ministro 2008 m. gruodžio 2 d. įsakymu Nr. 3D-646 „Dėl Nuostolių, kuriuos patyrė gyvūnų savininkai vykdydami gyvūnų užkrečiamųjų ligų židinių likvidavimo ir šių ligų prevencijos priemones, kompensavimo tvarkos aprašo patvirtinimo“ (Žin., 2008, Nr. 141-5600; 2012, Nr. 21-975; 2013, Nr. 114-5709), Lietuvos Respublikos žemės ūkio ministro 2011 m. gegužės 9 d. įsakymu Nr. 3D-389 „Nuostolių dėl užkrečiamųjų ligų – galvijų tuberkuliozės, galvijų bruceliozės, enzootinės galvijų leukozės – židinio galvijų bandoje sunaikinimo įvertinimo ir atlyginimo taisyklės“ (Žin., 2011, Nr. 58-2794), Nuostolių, patirtų likviduojant gyvūnų užkrečiamųjų ligų protrūkius, apskaičiavimo metodika, patvirtinta Lietuvos Respublikos žemės ūkio ministro 2010 m. liepos 16 d. įsakymu Nr. 3D – 677 (Žin., 2010, Nr. 99-5142; 2013, Nr. 115-5770) ir šiais nuostatais.


3. Komisijos darbas grindžiamas kolegialiu klausimų svarstymu, teisėtumo principu, asmenine komisijos narių atsakomybe už jos kompetencijai priskiriamų klausimų sprendimą.

II. KOMISIJOS FUNKCIJOS


4. Komisija, gavusi gyvūnų savininko prašymą su pridedamaisiais dokumentais (kurie yra išvardinti Lietuvos Respublikos žemės ūkio ministro 2011 m. gegužės 9 d. įsakyme Nr.3D-389 „Nuostolių dėl užkrečiamųjų ligų-galvijų tuberkuliozės, galvijų bruceliozės, enzootinės galvijų leukozės – židinio galvijų bandoje sunaikinimo įvertinimo ir atlyginimo taisyklės“) atlyginti nuostolius, patirtus likviduojant gyvūnų užkrečiamųjų ligų protrūkius, įvertina, ar prašyme pateikti duomenys atlyginti nuostolius yra teisingi ir patikrina nuostolių apskaičiavimą bei kompensacinių išmokų sumas, vadovaudamasi Nuostolių, patirtų likviduojant gyvūnų užkrečiamųjų ligų protrūkius, apskaičiavimo metodika, patvirtinta Lietuvos Respublikos žemės ūkio ministro 2010 m. liepos 16 d. įsakymu Nr. 3D – 677, teikia pažymą apie lėšų poreikį patirtiems nuostoliams atlyginti Nacionalinei mokėjimo agentūrai prie Žemės ūkio ministerijos.

III. KOMISIJOS DARBO ORGANIZAVIMAS


5. Komisijos darbą organizuoja, jam vadovauja ir posėdžiams pirmininkauja Komisijos pirmininkas, o jam nesant – Komisija posėdyje iš Komisijos narių bendru sutarimu išrinktas Komisijos narys.


6. Komisijos posėdis laikomas teisėtu, jeigu jame dalyvauja daugiau kaip pusė jos narių.


7. Komisija per 20 darbo dienų nuo gyvūno savininko prašymo pateikimo, atsižvelgusi į Valstybinės maisto ir veterinarijos tarnybos pateiktus epizootinio tyrimo duomenis patikrina, ar gyvūno savininko prašyme atlyginti nuostolius pateikti duomenys yra teisingi, patikrina nuostolių apskaičiavimą bei kompensacinių išmokų sumas.


8. Patikrinus duomenis, ir, jei jie teisingi, Komisijos pirmininkas tai pažymi rezoliucijoje ir užpildo Nuostolių, kuriuos patyrė gyvūnų savininkai vykdydami gyvūnų užkrečiamųjų ligų židinių likvidavimo ir šių ligų prevencijos priemones, kompensavimo duomenų suvestinę (Nuostolių, kuriuos patyrė gyvūnų savininkai vykdydami gyvūnų užkrečiamų ligų židinių likvidavimo ir šių ligų prevencijos priemones, kompensavimo tvarkos aprašo, patvirtinto Lietuvos Respublikos žemės ūkio ministro 2008 m. gruodžio 2 d. įsakymu Nr. 3D-646 2 priedas). Užpildytą suvestinę pateikia agentūrai elektroniniu paštu (nacparama@nma.lt), o patvirtintus gyvūno savininko prašymų originalus – paštu. Savivaldybėje lieka prašymų kopijos. Informacija pateikiama elektroninių duomenų apie išmokas ir pareiškėjus suvestinėje ir gyvūnų savininkų prašymuose turi sutapti. Agentūrai nustačius neatitikimų ir raštu ar elektroniniu paštu paprašius patikslinti agentūrai pateiktus duomenis, Komisija ne vėliau kaip per 5 darbo dienas raštu arba elektroniniu paštu juos patikslina.


9. Komisija vykdo ir Nuostolių dėl užkrečiamųjų ligų – galvijų tuberkuliozės, galvijų bruceliozės, enzootinės galvijų leukozės – židinio galvijų bandoje sunaikinimo įvertinimo ir atlyginimo taisyklėse, patvirtintose Lietuvos Respublikos žemės ūkio ministro 2011 m. gegužės 9 d. įsakymu Nr. 3D-389 numatytas funkcijas.


10. Komisijos narys, nesutinkantis su bendra Komisijos pozicija, gali pateikti savo raštu išdėstytą nuomonę svarstomu klausimu.


11. Komisijai pareikalavus, gyvūno savininkas ar Valstybinė maisto ir veterinarijos tarnyba per 20 darbo dienų turi pateikti papildomus dokumentus ir (arba) papildomą informaciją.

IV. KOMISIJOS TEISĖS


12. Komisija, įgyvendindama jai pavestas funkcijas, turi teisę kviesti Komisijos darbe dalyvauti kitus specialistus ar ekspertus, galinčius pateikti išvadas svarstomais klausimais.

V. ATSAKOMYBĖ


13. Laikytojai, neteisėtai gavę nuostolių atlyginimą, ar asmenys, prisidėję prie neteisėtų lėšų gavimo, atsako teisės aktų nustatyta tvarka.


14. Komisija atsako už gyvūnų savininkų prašymų patikrinimą.


15. Komisijos sudėtis keičiama, pildoma, naikinama, jos nuostatai keičiami, pildomi ar naikinami Šakių rajono savivaldybės administracijos direktoriaus įsakymu.

